
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2025. gada 1. jūlija noteikumos Nr. 404 "Eiropas Savienības kohēzijas politikas programmas 2021.–2027. gadam 4.2.4. specifiskā atbalsta mērķa "Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti" 4.2.4.1. pasākuma "Atbalsts nozaru vajadzībās balstītai pieaugušo izglītībai" otrās kārtas īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Grozījumi Ministru kabineta 2025. gada 1. jūlija noteikumos Nr. 404 "Eiropas Savienības kohēzijas politikas programmas 2021. – 2027. gadam 4.2.4. specifiskā atbalsta mērķa "Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti" 4.2.4.1. pasākuma "Atbalsts nozaru vajadzībās balstītai pieaugušo izglītībai" otrās kārtas īstenošanas noteikumi"" (turpmāk – MK noteikumi Nr. 404) saistīti ar 2025. gada 12. decembrī notikušajā Eiropas Savienības Ekonomisko un finanšu jautājumu padomes (ECOFIN) sanāksmē apstiprinātajiem grozījumiem Nr.3 Latvijas Atveseļošanas un noturības mehānisma plāna (turpmāk – AF plāns) un 4.2.4.1. pasākuma "Atbalsts nozaru vajadzībās balstītai pieaugušo izglītībai" otrās kārtas (turpmāk – 4.2.4.1. pasākuma otrā kārta) īstenošanas progresu.
1.2. Mērķis
Mērķa apraksts
Noteikt jaunu ziņojuma par Prasmju fonda pilotprojekta rezultātiem un priekšlikumiem tā darbības pilnveidošanai un turpmākai īstenošanai līdz 2029. gadam iesniegšanas un saskaņošanas ar Izglītības un zinātnes ministriju termiņu atbilstoši 4.2.4.1. pasākuma otrās kārtas īstenošanas progresam un precizēt 4.2.4.1. pasākuma otrās kārtas finansējumu atbilstoši projektu iesniegumu atlases rezultātā apstiprinātajām izmaksām.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
4.2.4.1. pasākuma otrā kārta tiek īstenota ES kohēzijas politikas programmas 2021. – 2027. gadam 4.2. prioritārā virziena "Izglītība, prasmes un mūžizglītība" ietvaros. Plānotā atbalsta mērķis ir izstrādāt Latvijai atbilstošu prasmju fondu finansēšanas un darbības modeli, ar nodomu tam ilgtermiņā kļūt par pašregulējošu un pašfinansējošu struktūru, attīstot sociālajā dialogā balstītu sistēmu nozares uzņēmumā nodarbināto, tai skaitā, pašnodarbināto un nozares potenciālā darba spēka prasmju attīstībai ātrai un efektīvai darbaspēka pielāgošanai darba tirgus attīstības vajadzībām.
MK noteikumu Nr. 404 41.1. apakšpunktā noteikts, ka finansējuma saņēmējs izstrādā un līdz 2026. gada 31. maijam ar Izglītības un zinātnes ministriju saskaņo ziņojumu par Prasmju fonda pilotprojekta rezultātiem un priekšlikumiem tā darbības pilnveidošanai un turpmākai īstenošanai līdz 2029. gadam.
4.2.4.1. pasākuma otrās kārtas ietvaros plānotais ziņojums par Prasmju fonda pilotprojektu pilotēšanu (praktisku izmēģināšanu) ar izpildes termiņu – līdz 2026. gada 31. maijam, bija ietverts AF 2.3.1.r. reformas "Ilgtspējīgas un sociāli atbildīgas atbalsta sistēmas pieaugušo izglītībai attīstība" (turpmāk – 2.3.1.r. reforma) plānā. 
2.3.1.r. reformas īstenošanas laikā Eiropas Komisija rosināja veikt vairākus precizējumus 2.3.1.r. reformas aprakstā un saistītajos ES Padomes īstenošanas lēmuma (turpmāk – CID) rādītājos, pamatojoties uz Eiropas Parlamenta un Padomes regulas (ES) 2021/241 (2021.gada 12.februāris), ar ko izveido Atveseļošanas un noturības mehānismu, 21. pantu. Attiecīgi, lai vienkāršotu AF plānu, tika svītroti CID rādītāji Nr. 58. un Nr. 59., kas attiecas uz Prasmju fonda attīstību un pilotēšanu Latvijā, pamatojot lēmumu ar to, ka Prasmju fonda attīstības un pilotēšanas aktivitātes Latvijā ir plānotas citos politikas plānošanas dokumentos, proti, ES kohēzijas politikas programmā 2021. – 2027. gadam, un to īstenošana tiek finansēta no Eiropas Sociālā fonda Plus (4.2.4.1. pasākuma otrā kārta).
MK noteikumu Nr. 404 8. punkts nosaka - Pasākuma otrajai kārtai kopējais pieejamais attiecināmais finansējums ir ne mazāk kā 6 066 027 euro, ko veido publiskais finansējums 5 762 726 euro apmērā (tai skaitā Eiropas Sociālā fonda Plus finansējums – 4 898 317 euro un valsts budžeta līdzfinansējums – 864 409 euro) un privātais finansējums ne mazāk kā 303 301 euro apmērā.
MK noteikumu Nr. 404 65. punkts paredz, ka, ja tiek pārkāpti Komisijas regulas Nr. 2023/2831 nosacījumi, komersantam ir pienākums atmaksāt prasmju fonda pārvaldītājam projekta ietvaros saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem. No komersanta atgūto nelikumīgo komercdarbības atbalstu prasmju fonda pārvaldītājs var atkārtoti piešķirt atbalsta programmas ietvaros citam komersantam.
Problēmas un risinājumi
Problēmas apraksts
Saskaņā ar AF plāna grozījumiem Nr. 3 ar Prasmju fonda pilotprojektu īstenošanu saistītie rādītāji ir svītroti no AF plāna un to izpilde vairs nav piesaistīta AF plānā noteiktajam termiņam – 2026. gada 31. maijam. Līdz ar to aktualitāti ir zaudējusi arī prasība 4.2.4.1. pasākuma otrās kārtas finansējuma saņēmējam par Prasmju fonda pilotprojekta ziņojuma sagatavošanu un saskaņošanu līdz 2026. gada 31. maijam, kā tas līdz šim saskaņā ar AF plānu ir noteikts MK noteikumu Nr. 404 41.1. apakšpunktā.
Pēc 4.2.4.1. pasākuma "Atbalsts nozaru vajadzībās balstītai pieaugušo izglītībai" otrās kārtas projektu iesniegumu atlases noslēguma ir precizēts projektu iesniegumos apstiprinātais attiecināmo izmaksu apjoms. Līdz ar to MK noteikumu Nr.404 8. punktā noteiktais otrajai kārtai pieejamais finansējums vairs neatbilst faktiskajam projektu atlases rezultātā apstiprinātajam finansējuma sadalījumam, tādēļ nepieciešams aktualizēt finansējuma apmērus.
Noteikumu Nr.404 65. punkts nenosaka prasmju fonda pārvaldītāja rīcību ar no komersanta atgūto nelikumīgo komercdarbības atbalstu gadījumā, ja tas netiek atkārtoti piešķirts citam komersantam atbalsta programmas ietvaros, tādējādi radot nenoteiktību par šo publisko līdzekļu atmaksu sadarbības iestādei.
Risinājuma apraksts
4.2.4.1. pasākuma otrās kārtas projektu atlase īstenota atklātā projektu iesniegumu atlases kārtībā. Projektu iesniegumu pieņemšana notika no 2025. gada 16. septembra līdz 2025. gada 18. decembrim. Projektu iesniegumu vērtēšana tika organizēta no 2025. gada 19. decembra līdz 2026. gada 18. martam. Līgumus ar projektu iesniedzējiem plānots noslēgt ne vēlāk kā līdz 2026. gada jūnija beigām.
Līdz ar to MK noteikumu Nr. 404 41.1. apakšpunktā noteiktajā termiņā – līdz 2026. gada 31. maijam – finansējuma saņēmējs nevarēs izstrādāt un ar Izglītības un zinātnes ministriju saskaņot ziņojumu par Prasmju fonda pilotprojekta rezultātiem.
Ņemot vērā izmaiņas AF plānā un ar Prasmju fonda pilotprojektu saistīto rādītāju svītrošanu, ar noteikumu projektu tiek precizēts MK noteikumu Nr. 404 41.1. apakšpunktā noteiktais termiņš, kādā finansējuma saņēmējs izstrādā un ar Izglītības un zinātnes ministriju saskaņo ziņojumu par Prasmju fonda pilotprojekta rezultātiem un priekšlikumiem tā darbības pilnveidošanai un turpmākai īstenošanai līdz 2029. gadam. Lai nodrošinātu notikušajai atlasei atbilstošu un pirmo mācību ciklu īstenošanai un to pilnveidošanai nepieciešamo procesu izvērtēšanai nepieciešamo laiku, termiņš tiek pagarināts līdz 2027. gada 31. maijam. 
Grozījumi paredz arī precizēt MK noteikumu Nr.404 8. punktā noteikto 4.2.4.1. pasākuma otrās kārtas finansējumu atbilstoši projektu iesniegumu atlases rezultātā apstiprinātajām izmaksām. Pasākuma otrajai kārtai kopējais pieejamais attiecināmais finansējums tiek precizēts no 6 066 027 euro uz 6 065 918 euro, tai skaitā publiskais finansējums – no 5 762 726 euro uz 5 762 620 euro (Eiropas Sociālā fonda Plus finansējums – no 4 898 317 euro uz 4 898 227 euro un valsts budžeta līdzfinansējums – no 864 409 euro uz 864 393 euro), kā arī privātais finansējums – no 303 301 euro uz 303 298 euro. Precizējumi veikti, lai nodrošinātu noteikumu atbilstību projektu iesniegumu atlases rezultātā apstiprinātajam finansējuma apjomam.
Noteikumu projektā ietvertajiem grozījumiem ir vienādi pozitīva ietekme uz finansējuma saņēmējiem un līgumiem par projekta īstenošanu.
Grozījumiem ir tehnisks raksturs, un tie nemaina pasākuma mērķi, atbalstāmās darbības vai finansējuma avotu proporcijas.
Ņemot vērā, ka prasmju fonda pārvaldītājs ir privātpersona un publiskie līdzekļi ir atmaksājami atpakaļ valstij (valsts iestādei), ja tie netiek atkārtoti piešķirti atbalsta programmas ietvaros citam komersantam, MK noteikumu Nr. 404 65. punkts tiek papildināts, tajā nosakot, ka, ja no komersanta atgūto nelikumīgo komercdarbības atbalstu prasmju fonda pārvaldītājs atbalsta programmas ietvaros nepiešķir citam komersantam, tad prasmju fonda pārvaldītājam ir pienākums to atmaksāt sadarbības iestādei.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
N/A
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
N/A
6.4. Cita informācija
Cita informācija
N/A
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

